Aarhuus Stifts-Tidende, 1834-04-11
Da der ere 860 Mile fra Jordklodens Overflade og til dens Middelpunkt, saa et det gandske begribeligt, at Menneskene ere ofte faldne paa at grunde over hvorledes det kan see ud inde i Jorden, om denne er heelt igjennem en tæt Steenmasse, eller Lag af forskjellige Materier, eller om den er indvendig huul, og da, hvad der lunde være inde i denne Huulning? – Oldtidens Mennesker phantaserede meget over denne høist interessante Gjenstand. De gamle Ægypter antoge en Underverden, hvori Sjælene opholde sig som tanse Skygger efter Døden. Grækerne og Romerne formeente, at Jorden er indvortes huul, hvori de Afdøde, saavel de Gode som de Onde, opholdt sig i afsondrede Opholdsteder: Elysium og Tartarus. Sidstnævnte, de Ondes Bolig, formeentes at ligge saa dybt nede i Jorden, at en Ambolt, naar den faldt ned, vilde bruge 10 Dage og 10 Nætter for at naae dertil; at dette Rum er opfyldt med et tykt Mørke og om givet med en Muur af Jern, samt at Jordens og Havets Grundvold ligger derpaa. Det var en rædselfuld Tanke, at Jammerens og Fortvivlelsens Opholdsteder skulde være under vore Fødder. Christendommens Lys betog Menneskene disse ængstelige Forestillinger. Jkke allene for at tilfredsstille vor Nysgierrighed, men ogsaa for bedre at fatte Naturens Jndretninger, vilde det være yderst vigtigt at have nogen Kundskab om hvorledes det seer ud inde i Jorden. Kunde man grave sig en Brønd lige til dens Middelpunkt, og reise ned af den med Fakler i Hænderne, saa vilde man upaatvivleligt faae en heel Deel Mærkværdigt at see. Den bekjendte franske Lærde Hr. Maupertuis har gjort det Forslag, at man skulde forsøge paa at grave sig igjennem Jordens Skorpe. Enhver vil nu let indsee, at dette er lettere sagt end gjort, naar man blot betænker de tre Omstændigheder, at blive Vandet i Jorden qvit, at faae den opgravede Masse bragt op, og at afstive denne Brønd saaledes at den ikke faldt sammen. Men selv om dette ogsaa kunde lykkes, og Jorden er blot omgivet med en fast Skal, var det umuligt formedelst Luftens Sammentrykning og Ugjennemsigtighed: Aandedrættet vilde blive hæmmet, og ethvert Slags Lys man vilde bringe ned i disse mørke Afgrunde, vilde blive hurtig fortæret. Men, kunde man spørge, ere ikke allerede Menneskene komne dybt ned i Jorden i Bjergværksgruberne, og hvorledes have de da fundet det der? Svaret derpaa er simpelt: De fleste Gruber ere oppe i Bjergene, som staae høit oven over Jordens Overflade, saa at man ved at arbeide sig ned i hine, langt fra ikke naae til denne. De dybeste Gruber ere Saltværkerne og Steenkulsgruberne, hvor man ofte begynder fra den flade Jord af at arbeide sig ned i Afgrunden. Men hvad betyder vel den Dybde, som man derved naaer, J det store Saltværk ved Cordova i Spanien er man kommen 500 Fod ned i Jorden, noget dybere skulle Gruberne være ved Saltværket i Wielitza; Steenkuls gruberne ved Newcastle i Engelland gaae under Havet, saa at Krigskibe seile over Hovedet paa Arbeidsfolkene; men med alt dette er man dog neppe kommet en halv Miil ned i Jorden, hvor man enten finder Masser af Steenkul eller Salt, eller Lag af forskjellige Steenarter ligge over hinanden, eller en tæt og blandet Steenmasse, som man kalder Graniten, og om hvilken man formoder at den udgjør Jordens Skal. Det kommer nu an paa, om Jorden er indvendig huul, og om den er omgiven med en saadan Skal eller Skorpe, eller den er heelt igjennem en fast Masse. Af sidste Mening have flere Naturkyndige været, f. Ex. den berømte engelske Astronom Maskelyne, den lærde Prof. Gruithisen, o.Fl. Prof. Steffens mener, at Jordens Kjerne er metallisk. Ja Nogle have endog yttret Formodning om, at den bestod af pure Guld. Der gives imidlertid tre Jagtagelser som vække Formodning om at Jorden er indvendig huul, først at det synes som en magnetisk Kraft gjennemstrømmer den; for det andet: at der er en stærk Jld i Jorden, som yttrer sig af og til ved Jordskjelv og ved at bryde frem af de ildsprudende Bjerge; og for det tredie: at en indvortes Varme synes at gjennemtrænge hele Jordens Legeme, endog hvor derikke er Spor til nogen underjordisk Jld.